“Мондый җинаятьчеләр туктый алмый”

	Татарстанда 32 хатын-кызны үтерүдә шикләнелүче ир-атны тоткарлаганнар. Аны күп еллардан бирле полиция хезмәткәрләре эзләгәннәр иде. 1 декабрьдә Казанда Идел буе маньягы дип танылган җинаятьчене –38 яшьлек Радик Таһировны тоткарладылар. Хокук саклаучылар мәгълүматларына караганда, Таһиров олы яшьтәге 25 хатын-кызны үтерүдә гаепләнә һәм ким дигәндә тагы җиде җинаять очрагында тикшерелә.	 Ул моңа кадәр Русиянең иң эзләнелә торган җинаятьчесе саналды һәм аны табучыга рекордлы сумма – өч миллион сум акча вәгъдә ителгән иде. Идел буе маньягы Русиядә озак вакытлар буе тотылмаган һәм шуның кадәр күп корбаннар китергән бердәнбер җинаятьче санала. Ул шәһәрдән-шәһәргә күчеп, олы яшьтәге хатын-кызларны үтергән. Таһиров эзенә чыгу өчен оперативникларга күп еллар кирәк булды. Шул ук вакытта Дәрвишләр бистәсендәге ишегалды күршеләре маньяк белән янәшә яшәүләренә ышана алмыйлар – гаилә бик тыныч яшәгән. 
	---	
Татарстан яшьләре

	№ --- | 12.01.2021	


